
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αριθ. Φύλλου 2699 

23 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία είσπραξης και ηλεκτρονικής διαχείρισης 
των ληξιπρόθεσμων ασφαλιστικών οφειλών εντός 
του Κέντρου Είσπραξης Ασφαλιστικών Οφειλών 

(ΚΕΑΟ). 1 

Τροποποίηση της αριθ. πρωτ. ΥΠΠΟ/ΔΙΟΙΚ/Α3/Φ70/ 
11870/392/10-2-2004 Υ.Α. σχετικά με τη σύνθεση 
της Επιστημονικής Επιτροπής Αναστήλωσης Μνη¬ 
μείων Μυστρά, Π.Ε. Λακωνίας, Περιφέρειας Πελο- 

ποννήσου. 2 

Έγκριση προγράμματος κυνηγίου της Ελεγχόμενης 
Κυνηγετικής περιοχής Νήσου Σαπιέντζας Μεθώ¬ 
νης για την κυνηγετική περίοδο 2013-2014. 3 


Διαπίστωση της ανάγκης για υπερωριακή απασχό¬ 
ληση, καθιέρωση με αμοιβή υπερωριακής εργασί¬ 
ας για τους μήνες Οκτώβριο έως και Δεκέμβριο 
έτους 2013, για είκοσι δύο (22) υπαλλήλους της 
Δ/νσης Μεταφορών και Επικοινωνιών της Περι¬ 


φερειακής Ενότητας Λάρισας. 4 

ΑΠΟΦΑΣΕΙ Σ 

Αριθ. Φ.80000/οικ.25379/312 (1) 


Διαδικασία είσπραξης και ηλεκτρονικής διαχείρισης των 
ληξιπρόθεσμων ασφαλιστικών οφειλών εντός του 
Κέντρου Είσπραξης Ασφαλιστικών Οφειλών (ΚΕΑΟ). 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 10 του άρθρου 101 του ν. 4172/ 
2013 (Α' 167). 

2. Τις διατάξεις του άρθρου 1 του π.δ. 189/2009 (Α' 221) 
και του άρθρου 4 του π.δ. 85/2012 (Α' 141), όπως ισχύει. 

3. Το π.δ/γμα 213/1992 (Α' 102) «Οργανισμός της Γενικής 
Γραμματείας Κοινωνικών Ασφαλίσεων». 

4. Το υπ’ αριθμ. 86/2012 (Α' 141) π.δ/γμα «Διορισμός 
Υπουργών, Αναπληρωτών Υπουργών και Υφυπουργών». 

5 Τις γνώμες των οικείων ασφαλιστικών οργανισμών 
(ΙΚΑ-ΕΤΑΜ, ΟΑΕΕ, ΟΓΑ, ΕΤΑΑ). 

6. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
(κωδικοποιητικό π.δ. 63/2005, Α' 98), και το γεγονός ότι, 


από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού, ούτε σε βάρος 
των προϋπολογισμών των ΙΚΑ - ΕΤΑΜ, ΟΑΕΕ, ΟΓΑ και 
ΕΤΑΑ, αποφασίζουμε: 

Α. Διαβίβαση της Πράξης Βεβαίωσης Οφειλής στο 
Κέντρο Είσπραξης Ασφαλιστικών Οφειλών (ΚΕΑΟ). 

1. Οι ασφαλιστικοί οργανισμοί διαβιβάζουν την Πρά¬ 
ξη Βεβαίωσης Οφειλής που εκδίδουν στο ΚΕΑΟ, εντός 
μηνάς από τη σύνταξή της. 

2. Η διαβίβαση των Πράξεων από τους ασφαλιστι¬ 
κούς οργανισμούς στο ΚΕΑΟ γίνεται αυτοματοποιημένα, 
μέσω μηχανογραφικής εφαρμογής. 

3. Οι Πράξεις διαβιβάζονται μεμονωμένα σε πραγμα¬ 
τικό χρόνο μέσω ηλεκτρονικής υπηρεσίας (ννσό εβίΛ/ίοθ), 
ή γίνεται ομαδοποίησή τους και αποστέλλονται συγκε¬ 
ντρωτικά μέσω ηλεκτρονικού αρχείου. 

4. Οι τεχνικές προδιαγραφές της ηλεκτρονικής απο¬ 
στολής καθορίζονται από τη Διεύθυνση Πληροφορικής 
του ΚΕΑΟ σε συνεργασία με τις αρμόδιες Διευθύνσεις 
των ασφαλιστικών οργανισμών και την ΗΔΙΚΑ. 

5. Στο ΚΕΑΟ διαβιβάζονται τα στοιχεία που περιλαμ¬ 
βάνει η Πράξη Βεβαίωσης Οφειλής. 

6. Οι Πράξεις Βεβαίωσης Οφειλής ταξινομούνται ανά 
ασφαλιστικό οργανισμό και ανά κατηγορία, ανάλογα με 
το είδος της οφειλής. Σε κάθε ασφαλιστικό οργανισμό 
και σε κάθε κατηγορία δίνεται διακριτό χαρακτηριστικό. 

7. Κατά την παραλαβή της Πράξης Βεβαίωσης Οφειλής 
γίνεται έλεγχος πληρότητας, ορθότητας και συνέπειας 
στοιχείων από το πληροφοριακό σύστημα του ΚΕΑΟ. 
Σε περίπτωση που τα στοιχεία που έχουν διαβιβαστεί 
είναι ελλιπή ή λανθασμένα, ώστε να μην είναι δυνα¬ 
τή η ταυτοποίηση του οφειλέτη, ενημερώνεται άμεσα 
ο ασφαλιστικός οργανισμός, και η Πράξη Βεβαίωσης 
Οφειλής τίθεται σε εκκρεμότητα μέχρι την αποστο¬ 
λή των αναγκαίων στοιχείων από τους ασφαλιστικούς 
οργανισμούς. 

Β. Εγγραφή Οφειλής στο Ειδικό Ηλεκτρονικό Μητρώο 
Εσόδων του Κέντρου Είσπραξης Ασφαλιστικών Οφειλών 
(ΚΕΑΟ). 

1. Μετά την ολοκλήρωση των ελέγχων από το πλη¬ 
ροφοριακό σύστημα του ΚΕΑΟ και την παραλαβή της 
Πράξης Βεβαίωσης Οφειλής, αποδίδεται, με ηλεκτρονικό 
τρόπο, μοναδικός αριθμός ΚΕΑΟ. 

Η απόδοση του μοναδικού αριθμού ΚΕΑΟ γίνεται με 
σειριακό τρόπο ανά ημερολογιακό έτος. 

2. Κατά την πρώτη εφαρμογή, οι Πράξεις Βεβαίωσης 
Οφειλής που διαβιβάζονται από τους ασφαλιστικούς 
οργανισμούς στο ΚΕΑΟ, και για τις οποίες έχει συ¬ 
νταχθεί ή εκδοθεί χρηματικός κατάλογος από τους 
ασφαλιστικούς οργανισμούς, δεν θα λάβουν μοναδικό 
αριθμό ΚΕΑΟ. 

Ο αριθμός βεβαίωσης που έχουν λάβει στον ασφαλι¬ 
στικό οργανισμό θεωρείται οιονεί μοναδικός αριθμός 
ΚΕΑΟ. 

Οι Πράξεις Βεβαίωσης Οφειλής που διαβιβάζονται από 
τους ασφαλιστικούς οργανισμούς στο ΚΕΑΟ, και για τις 
οποίες δεν έχει συνταχθεί ή εκδοθεί χρηματικός κατά¬ 
λογος από τους ασφαλιστικούς οργανισμούς λαμβάνουν 
μοναδικό αριθμό ΚΕΑΟ. 

Ως ημερομηνία έναρξης παραγραφής των οφειλών 
στις ανωτέρω περιπτώσεις λαμβάνεται η ημερομηνία 
που προβλέπεται από τις οικείες διατάξεις των ασφα¬ 
λιστικών οργανισμών. 

3. Με την απόδοση μοναδικού αριθμού ΚΕΑΟ στην 
Πράξη Βεβαίωσης Οφειλής, αυτή καθίσταται νόμιμος 
εκτελεστός τίτλος, και εγγράφεται ηλεκτρονικά στο 
Ειδικό Ηλεκτρονικό Μητρώο Εσόδων του ΚΕΑΟ. 

Το ΚΕΑΟ επιδιώκει την είσπραξη της οφειλής, ενώ το 
ποσό που εισπράττεται αποτελεί έσοδο των οικείων 
ασφαλιστικών οργανισμών. 

Ταυτόχρονα ενημερώνεται το Ηλεκτρονικό Μητρώο 
Οφειλετών στο οποίο καταχωρούνται τα στοιχεία του 
οφειλέτη και της οφειλής. Στους οφειλέτες αποδίδε¬ 
ται Αριθμός Μητρώου Οφειλέτη ΚΕΑΟ, και ο αριθμός 
μητρώου του οφειλέτη στον ασφαλιστικό οργανισμό 
καταχωρείται ως στοιχείο στο λογαριασμό του οφει¬ 
λέτη που τηρείται στο Ηλεκτρονικό Μητρώο Οφειλετών 
του ΚΕΑΟ. 

4. Μετά την εγγραφή στο Ειδικό Ηλεκτρονικό Μητρώο 
Εσόδων, παύει κάθε αρμοδιότητα είσπραξης, ρύθμισης 
ή λήψης μέτρων αναγκαστικής είσπραξης των ασφαλι¬ 
στικών οργανισμών για τις οφειλές που διαβιβάστηκαν 
στο ΚΕΑΟ. 

5. Στο ΚΕΑΟ διαβιβάζεται άμεσα κάθε Πράξη Βεβαίω¬ 
σης Οφειλής που συντάσσεται από τους ασφαλιστικούς 
οργανισμούς, ανεξαρτήτως ποσού, εφόσον αφορά οφει¬ 
λέτη για τον οποίο υπάρχει οφειλή σε εκκρεμότητα ή σε 
ρύθμιση στο ΚΕΑΟ, η οποία αφορά τον ασφαλιστικό ορ¬ 
γανισμό που συντάσσει την Πράξη Βεβαίωσης Οφειλής. 

6. Η διαδικασία, όπως περιγράφεται στο παρόν Κεφά¬ 
λαιο, ολοκληρώνεται εντός δύο (2) εργάσιμων ημερών 
από τη διαβίβαση της Πράξης Βεβαίωσης Οφειλής από 
τους ασφαλιστικούς οργανισμούς στο ΚΕΑΟ. 

Γ. Διαχωρισμός Οφειλών σε άμεσα και μη εισπράξιμες 
- Ενημέρωση Οφειλέτη - Είσπραξη Οφειλής 

1. Μετά την εγγραφή της Πράξης Βεβαίωσης Οφειλής 
στο Ειδικό Ηλεκτρονικό Μητρώο Εσόδων του ΚΕΑΟ, οι 
οφειλές διαχωρίζονται από το πληροφοριακό σύστημα 
του ΚΕΑΟ σε άμεσα εισπράξιμες και μη, βάσει κριτηρί¬ 
ων που καθορίζονται από την Διεύθυνση Ανάλυσης και 
Αξιολόγησης Κινδύνου του ΚΕΑΟ. 

2. Οι υπηρεσίες του ΚΕΑΟ δίνουν προτεραιότητα στις 
οφειλές που χαρακτηρίζονται σύμφωνα με τα ανωτέρω 
ως άμεσα εισπράξιμες, και προχωρούν στην ενημέρωση 
του οφειλέτη για την ύπαρξη της οφειλής, εντός προ¬ 
θεσμίας πέντε (5) εργάσιμων ημερών. 


3. Ο οφειλέτης ενημερώνεται από τις υπηρεσίες του 
ΚΕΑΟ για το σύνολο της οφειλής του με έναν ή περισ¬ 
σότερους από τους παρακάτω τρόπους: 

ί) Μέσω τηλεφωνικού κέντρου (σαΙΙ οσπίθή. 

ϋ) Μέσω μηνύματος κινητής τηλεφωνίας (επιε). 

μι) Μέσω μηνύματος ηλεκτρονικού ταχυδρομείου 
(βητιαιΙ). 

ίν) Μέσω του διαδικτυακού ηλεκτρονικού λογαριασμού 
του ΚΕΑΟ, κατόπιν πιστοποίησης. 

ν) Μέσω γραπτής ειδοποίησης που αποστέλλεται 
στην επαγγελματική του διεύθυνση ή στη διεύθυνση 
κατοικίας του. 

Με τις παραπάνω ειδοποιήσεις, ο οφειλέτης καλείται 
να εξοφλήσει ή να ρυθμίσει το σύνολο της οφειλής του 
άμεσα, εντός προθεσμίας δέκα (10) εργάσιμων ημερών 
από τη λήψη της ειδοποίησης, με την υπενθύμιση ότι 
σε περίπτωση μη συμμόρφωσής του θα ακολουθήσει 
η λήψη μέτρων αναγκαστικής είσπραξης σύμφωνα με 
τον Κώδικα Είσπραξης Δημοσίων Εσόδων (ΚΕΔΕ - Ν.Δ. 
356/1974). 

4. Ο οφειλέτης μπορεί να εξοφλήσει το σύνολο ή 
μέρος της οφειλής του (κεφάλαιο και τυχόν προσαυ¬ 
ξήσεις), ή να υπαχθεί σε καθεστώς ρύθμισης οφειλών, 
σύμφωνα με τις ισχύουσες κάθε φορά διατάξεις, εφό¬ 
σον υφίσταται δυνατότητα ρύθμισης για το είδος της 
οφειλής. 

Μερική εξόφληση της οφειλής χωρίς υπαγωγή σε κα¬ 
θεστώς ρύθμισης δεν αναστέλλει τη διαδικασία λήψης 
μέτρων αναγκαστικής είσπραξης. 

Η οφειλή αναπροσαρμόζεται στο τρέχον ασφάλιστρο 
και μετά την έκδοση της Πράξης Βεβαίωσης Οφειλής 
και την απόδοση μοναδικού αριθμού ΚΕΑΟ, για τις περι¬ 
πτώσεις που προβλέπεται από τις διατάξεις των οικείων 
ασφαλιστικών οργανισμών. 

Σε περίπτωση ύπαρξης οφειλών σε περισσότερους 
του ενός ασφαλιστικούς οργανισμούς, η εξόφληση ή 
η ρύθμιση οφειλών γίνεται ανά ασφαλιστικό οργανι¬ 
σμό. Ο οφειλέτης έχει τη δυνατότητα να εξοφλήσει 
ή να ρυθμίσει το σύνολο των οφειλών του προς τους 
ασφαλιστικούς οργανισμούς, ή να επιλέξει να εξοφλήσει 
ή να ρυθμίσει το σύνολο των οφειλών του προς έναν 
ασφαλιστικό οργανισμό, αφήνοντας σε εκκρεμότητα 
τις οφειλές προς τους λοιπούς ασφαλιστικούς οργα¬ 
νισμούς. 

Αρμόδια υπηρεσία για την υπαγωγή του οφειλέτη σε 
καθεστώς ρύθμισης είναι η περιφερειακή υπηρεσία του 
ΚΕΑΟ στην οποία βρίσκεται η έδρα ή η μόνιμη κατοι¬ 
κία του οφειλέτη, για το σύνολο των οφειλών ανά την 
επικράτεια προς τους ασφαλιστικούς οργανισμούς που 
εντάσσονται στο ΚΕΑΟ και αφορούν τον ίδιο οφειλέτη. 
Οι ανωτέρω υπηρεσίες ελέγχουν τα δικαιολογητικά που 
απαιτούνται για την υπαγωγή σε καθεστώς ρύθμισης 
και εκδίδουν τις σχετικές αποφάσεις. 

Η εξόφληση της οφειλής ή σε περίπτωση ρύθμισης η 
καταβολή της δόσης γίνεται στις περιφερειακές υπη¬ 
ρεσίες του ΚΕΑΟ ή στις περιφερειακές υπηρεσίες του 
ΙΚΑ - ΕΤΑΜ ή σε Τραπεζικά Ιδρύματα με χρέωση λογα¬ 
ριασμού μέσω ΔΙΑΣ. 

5. Οι εισπράξεις του ΚΕΑΟ αποτυπώνονται ηλεκτρονι¬ 
κά στα λογιστικά βιβλία του ΚΕΑΟ μέσω της ανάπτυξης 
διεπαφών με το υποσύστημα οικονομικής διαχείρισης 
του πληροφοριακού συστήματος που υποστηρίζει το 
ΚΕΑΟ. 

Δ. Αποστολή Ατομικής Ειδοποίησης στον οφειλέτη 

Σε περίπτωση που ο οφειλέτης δεν ανταποκριθεί 
εντός της ως άνω προθεσμίας δέκα εργάσιμων ημε¬ 
ρών, και εντός μηνάς από την εγγραφή της Πράξης 
Βεβαίωσης Οφειλής στο Ειδικό Ηλεκτρονικό Μητρώο 
Εσόδων του ΚΕΑΟ, αποστέλλεται στον οφειλέτη Ατο¬ 
μική Ειδοποίηση. 

Στην Ατομική Ειδοποίηση αναγράφονται αναλυτικά 
το είδος και το ποσό της οφειλής ανά Πράξη Βεβαί¬ 
ωσης Οφειλής, αναπροσαρμοσμένο στις περιπτώσεις 
που προβλέπεται από τις διατάξεις των οικείων ασφα¬ 
λιστικών οργανισμών, με τα αναλογούντα πρόσθετα 
τέλη, προσαυξήσεις ή άλλες τυχόν επιβαρύνσεις, όπως 
αυτά έχουν διαμορφωθεί την ημερομηνία έκδοσης της 
Ατομικής Ειδοποίησης. 

Στον οφειλέτη δίνεται αποκλειστική προθεσμία είκοσι 
(20) εργάσιμων ημερών από την ημερομηνία παραλαβής 
της Ατομικής Ειδοποίησης, προκειμένου να εξοφλήσει 
ή να ρυθμίσει την οφειλή του. 

Η Ατομική Ειδοποίηση αποστέλλεται είτε εγγράφως 
είτε ηλεκτρονικά. 

Η έγγραφη ειδοποίηση αποστέλλεται με συστημένη 
επιστολή ή επιδίδεται με υπάλληλο του ΚΕΑΟ ή δικα¬ 
στικό επιμελητή. 

Η ηλεκτρονική ειδοποίηση κοινοποιείται σύμφωνα με 
τις διατάξεις του ν.3979/2011 (ΦΕΚ 138, Α'), ή σύμφωνα 
με τις διατάξεις που εκάστοτε ισχύουν για την ηλεκτρο¬ 
νική κοινοποίηση. Στην περίπτωση αυτή ως ημερομη¬ 
νία παραλαβής της Ατομικής Ειδοποίησης θεωρείται 
η ημερομηνία ηλεκτρονικής πρόσβασης του οφειλέτη 
στην εφαρμογή «Ηλεκτρονική Ενημέρωση Οφειλετών» 
του ΟΠΣ - ΙΚΑ, η οποία καταχωρείται ηλεκτρονικά και 
μπορεί να αποτυπωθεί εγγράφως. 

Ατομική Ειδοποίηση αποστέλλεται και στις περιπτώ¬ 
σεις οφειλών που είχαν υπαχθεί σε καθεστώς ρύθμισης 
στο ΚΕΑΟ, και εκπίπτουν αυτής. 

Ε. Λήψη μέτρων αναγκαστικής είσπραξης 

Μετά τη λήξη της προθεσμίας των είκοσι (20) ημερών 
που τίθεται στην Ατομική Ειδοποίηση και εφόσον ο 
οφειλέτης δεν εξοφλήσει ή ρυθμίσει την οφειλή του, 
τα Περιφερειακά Τμήματα του ΚΕΑΟ, προβαίνουν στη 
λήψη μέτρων αναγκαστικής είσπραξης, σύμφωνα με 
τον Κώδικα Είσπραξης Δημοσίων Εσόδων (ΚΕΔΕ - Ν.Δ. 
356/1974). 

Τα μέτρα αναγκαστικής είσπραξης που λαμβάνονται 
διαφοροποιούνται ανά κατηγορία οφειλέτη, και προσ¬ 
διορίζονται από τις Διευθύνσεις Ανάλυσης και Αξιολό¬ 
γησης Κινδύνου και Αναγκαστικών Μέτρων Είσπραξης 
και Νομικής Υποστήριξης του ΚΕΑΟ. 

Σε ειδικές κατηγορίες οφειλετών του ΙΚΑ - ΕΤΑΜ 
δύναται, εκτός των ανωτέρω μέτρων αναγκαστικής 
είσπραξης, να αναστέλλεται η δυνατότητα υποβολής 
ΑΠΔ μέσω διαδικτύου κατ’ εφαρμογή του άρθρου 17 
του ν.3846/2010 (ΦΕΚ 66, Α') 

Σε περίπτωση που για τον ίδιο οφειλέτη, υπάρχουν 
περισσότερες της μίας οφειλές προς έναν ή περισσό¬ 
τερους ασφαλιστικούς οργανισμούς, κατά τη διάρκεια 
της λήψης μέτρων αναγκαστικής είσπραξης, αντικείμενο 
διεκδίκησης από το ΚΕΑΟ αποτελεί το συνολικό ποσό 
της οφειλής προς τους ασφαλιστικούς οργανισμούς. 

Κατά τη διαδικασία λήψης μέτρων αναγκαστικής 
είσπραξης είναι δυνατή η υπαγωγή του οφειλέτη σε 
καθεστώς ρύθμισης. 


Στ. Ενημέρωση Ασφαλιστικών Οργανισμών - Χορή¬ 
γηση Ασφαλιστικής Ενημερότητας ή Πιστοποιητικού 
Οφειλής. 

1. Σε όλα τα στάδια της διαδικασίας είσπραξης και 
λήψης μέτρων αναγκαστικής εκτέλεσης στο ΚΕΑΟ, 
ενημερώνεται το Ηλεκτρονικό Μητρώο Οφειλετών που 
τηρείται στο ΚΕΑΟ, καθώς και οι οικείοι ασφαλιστικοί 
οργανισμοί. 

Για την ενημέρωση των ασφαλιστικών οργανισμών, η 
Διεύθυνση Πληροφορικής του ΚΕΑΟ σε συνεργασία με 
τις αρμόδιες Διευθύνσεις των ασφαλιστικών οργανι¬ 
σμών ή την ΗΔΙΚΑ, αναπτύσσει και λειτουργεί σχετική 
μηχανογραφική εφαρμογή, είτε με χρήση ηλεκτρονικών 
υπηρεσιών (ννοό εοη/ίοβε) είτε με χρήση διαδικτυακής 
εφαρμογής σε πιστοποιημένους χρήστες υπαλλήλους 
των ασφαλιστικών οργανισμών. 

2. Η ασφαλιστική ενημερότητα ή το πιστοποιητικό 
οφειλής σε περίπτωση υπαγωγής σε ρύθμιση οφειλών, 
χορηγείται από τις αρμόδιες υπηρεσίες των ασφαλιστι¬ 
κών οργανισμών. Γ ια τη χορήγηση των ανωτέρω οι υπη¬ 
ρεσίες των ασφαλιστικών οργανισμών πραγματοποιούν 
έλεγχο στο Ηλεκτρονικό Μητρώο Οφειλετών σχετικά 
με την ύπαρξη οφειλής που έχει διαβιβαστεί στο ΚΕΑΟ. 
Σε περίπτωση που υπάρχει στο ΚΕΑΟ οφειλή σε εκκρε¬ 
μότητα, ανεξάρτητα τον ασφαλιστικό οργανισμό που 
αφορά αυτή, δεν χορηγείται ασφαλιστική ενημερότητα 
ή πιστοποιητικό οφειλής. 

Ζ. Πληροφοριακή Υποδομή Υποστήριξης του ΚΕΑΟ 

Για την πληροφοριακή υποδομή του ΚΕΑΟ αξιοποι- 
είται το Ολοκληρωμένο Πληροφοριακό Σύστημα (ΟΠΣ) 
του ΙΚΑ - ΕΤΑΜ, έτσι όπως αυτό προσαρμόζεται για την 
κάλυψη των ειδικών αναγκών και απαιτήσεων του ΚΕΑΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. ΥΠΠΟΑ/ΓΔΑΠΚ/ΔΒΜΑ/ΤΑΧΜΑΕ/ 
180736/96629/6673/2997 (2) 

Τροποποίηση της αριθ. πρωτ. ΥΠΠΟ/ΔΙΟΙΚ/Α3/ 
Φ70/11870/392/10-2-2004 Υ.Α. σχετικά με τη σύνθεση 
της Επιστημονικής Επιτροπής Αναστήλωσης Μνη¬ 
μείων Μυστρά, Π.Ε. Λακωνίας, Περιφέρειας Πελο- 
ποννήσου. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Το Π.Δ. 63/2005 (ΦΕΚ 98/Α/22-4-05) «Κωδικοποίηση 
της νομοθεσίας για την Κυβέρνηση και τα Κυβερνητικά 
Οργανα». 

2. Την κοινή υπουργική απόφαση ΥΠΠΟ/ΓΝΟΣ/4961Θ/ 
28-11-90 (ΦΕΚ 743/Β/29-11-90) «Εξαίρεση από τον περι¬ 
ορισμό των τριών υπογραφών». 

3. Τις διατάξεις του Ν. 3028/2002 (ΦΕΚ 153/Α/28-6-2002) 
«Για την προστασία των Αρχαιοτήτων και εν γένει της 
Πολιτιστικής Κληρονομιάς». 

4. Το Π.Δ. 191/2003 (ΦΕΚ 146/Α/13.6.2003) «Οργανισμός 
Υπουργείου Πολιτισμού».. 

5. Την παρ. 6 του άρθρου 30 του Ν. 2190/1994 «Σύσταση 
ανεξάρτητης αρχής για την επιλογή προσωπικού και 
ρύθμιση θεμάτων διοίκησης (ΦΕΚ 28/Α3-3-1994). 

6. Το Π.Δ. 118/2013 (ΦΕΚ 152/Α725-6-13) Τροποποίηση 
του Π.Δ. 85/2012 (Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως. 

7. Το Π.Δ. 119/2013 (ΦΕΚ 153/Α725-6-2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

8. Την αριθ. πρωτ. ΥΠΠΘ/ΔΙΘΙΚ/Α3/Φ70/11870/392/10-2-2004 
Υ.Α. «Τροποποίηση απόφασης σύστασης Επιτροπών στο 
Υπουργείο Πολιτισμού» (ΦΕΚ 267/Β/10-4-2004). 

9. Το αριθ. 3 του Ν. 4109/2013 (ΦΕΚ 16/Α/23-01 -2013) 
«Περί Κατάργησης και συγχώνευσης νομικών προσώ¬ 
πων του Δημοσίου και του ευρύτερου δημόσιου τομέα 
- Σύσταση Γενικής Γραμματείας για το συντονισμό του 
κυβερνητικού έργου και άλλες διατάξεις». 

10. Την παρ. 2 του άρθρου 2 του Ν. 4142/2013 (ΦΕΚ 83/ 
Α/9-04-2013) «Περί της Αρχής Διασφάλισης της Ποιότη¬ 
τας στην Πρωτοβάθμια και Δευτεροβάθμια Εκπαίδευση 
(Α.ΔΙ.Π.Π.Δ.Ε.)». 

11. Την αριθ. πρωτ. ΥΠΑΙΘΠΑ-ΓΓΠ/ΓΔΑΠΚ/ΔΙΠΚΑ/ΤΑΧ/ 
86602/43054/5964/2940/30-5-2013 Υ.Α. περί υπαγωγής 
επιστημονικών επιτροπών μελέτης και εκτέλεσης αρ¬ 
χαιολογικών έργων στις οικείες Διευθύνσεις της Κεντρι¬ 
κής Υπηρεσίας και τις οικείες Περιφερειακές Υπηρεσίες 
της Γ ενικής Διεύθυνσης Αρχαιοτήτων και Πολιτιστικής 
Κληρονομιάς της Γ ενικής Γ ραμματείας Πολιτισμού του 
Υπουργείου Παιδείας και Θρησκευμάτων, Πολιτισμού 
και Αθλητισμού. 

12. Την εγγραφή του αρχαιολογικού χώρου του Μυ- 
στρά στον Κατάλογο Παγκόσμιας Κληρονομιάς της 
ΙΙΝΕ3ΘΟ. 

13. Την ομόφωνη γνωμοδότηση του Κεντρικού Αρ¬ 
χαιολογικού Συμβουλίου, όπως διατυπώθηκε στην 27/ 
17-09-2013 Συνεδρία του, αποφασίζουμε: 

Εγκρίνεται η τροποποίηση της αριθ. πρωτ. ΥΠΠΟ/ 
ΔΙΟΙΚ/Α3/Φ70/11870/392/10-2-2004 Υ.Α. σχετικά με τη 
σύνθεση της Επιστημονικής Επιτροπής Αναστήλωσης 
Μνημείων Μυστρά, Π.Ε. Λακωνίας, Περιφέρειας Πελο- 
ποννήσου, ως ακολούθως: 

Η Επιτροπή να γίνει πενταμελής και να αποτελείται 
από τρεις (3) Αρχιτέκτονες - Αναστηλωτές και δύο (2) 
Αρχαιολόγους. 

Από τις διατάξεις της παρούσας απόφασης δεν προ¬ 
κύπτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2013 

Ο ΥΠΟΥΡΓΟΣ 

ΠΑΝΟΣ ΠΑΝΑΠΩΤΟΠΟΥΛΟΣ 


Αριθμ. 57576/2657 (3) 

Έγκριση προγράμματος κυνηγίου της Ελεγχόμενης Κυ¬ 
νηγετικής περιοχής Νήσου Σαπιέντζας Μεθώνης για 
την κυνηγετική περίοδο 2013-2014. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τον Ν. 3852/2010 (ΦΕΚ87/Α/7-6-2010) άρθ. 280 παρ. 
21, 22 "Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης". 

2. Τις Διατάξεις του Π.Δ. υπ’ αριθμ. 139/2010 «Οργανι¬ 
σμός Αποκεντρωμένης Διοίκησης Πελοποννήσου, Δυτι¬ 
κής Ελλάδας και Ιονίου». 

3. Την αριθμ. ΓΓ15646/1521/I-3-2011 απόφαση Γ.Γ.Α.Δ.Π.ΔΕ. 
και I. «Μεταβίβαση δικαιώματος υπογραφής κ.λπ.» 
(ΦΕΚ491/τ.Β'/31-3-2011). 

4. Τις διατάξεις των άρθρων 253 και 254 του Ν.Δ.86/69 
«Περί Δασικού Κωδικός» όπως έχουν αντικατασταθεί και 
συμπληρωθεί με τα άρθρα 3 και 4 του Ν. 177/75 και 57 
παρ. 2 του Ν. 2637/98. 

5. Τις διατάξεις του άρθρου 3 παρ. 3 του Π.Δ. 453/ 
7-5-77 «Περί των Ελεγχομένων Κυνηγετικών περιοχών και 
των όρων και προϋποθέσεων άσκησης Θήρας σ’ αυτές». 

6. Την αριθ. 235228/5821/1977 απόφαση Υπ. Γεωργίας 
(ΦΕΚ 1041 τ.Β'/20-10-77) «Περί χαρακτηρισμού και ίδρυ¬ 
σης Ε.Κ.Π. της Νήσου Σαπιέντζας». 

7. Τις διατάξεις του άρθρου 1 παρ. κ εδαφ. 9 Π.Δ. 
332/1983 (Φ 119Α). 

8. Το γεγονός ότι δεν προκαλείται δαπάνη σε βάρος 
του προϋπολογισμού. 

9. Το αριθμ. 57279/5664/2-10-2013 έγγραφο του Δα¬ 
σαρχείου Καλαμάτας με το οποίο υποβλήθηκε το πρό¬ 
γραμμα κυνηγίου περιόδου 2013 - 2014 της Ε.Κ.Π. Νήσου 
Σαπιέντζας που συντάχθηκε από το Δασάρχη Καλαμά¬ 
τας Σπύρο Κατσίποδα, αποφασίζουμε: 

Εγκρίνουμε το πρόγραμμα κυνηγίου της Ελεγχόμενης 
Κυνηγετικής περιοχής Νήσου Σαπιέντζας για την Κυνη¬ 
γετική περίοδο 2013-2014 ως κατωτέρω: 

Αρθρο Ιο 

ΑΠΟΚΤΗΣΗ ΔΙΚΑΙΩΜΑΤΟΣ ΚΥΝΗΓΙΟΥ 

Για να κυνηγήσει κάποιος στην Ελεγχόμενη Κυνηγε¬ 
τική Περιοχή Νήσου Σαπιέντζας απαιτούνται: 

1. Η κατοχή κοινής άδειας κυνηγίου ήτοι: Γ ενικής, Περιφε¬ 
ρειακής, Τοπικής που να ισχύει και για τον Νομό Μεσσηνίας. 

2. Η απόκτηση της ειδικής άδειας για το κυνήγι στην 
Ελεγχόμενη Κυνηγετική Περιοχή. 

Αρθρο 2ο 

ΔΙΚΑΙΟΛΟΓΗΤΙΚΑ ΕΚΔΟΣΗΣ ΕΙΔΙΚΗΣ ΑΔΕΙΑΣ 

Για την απόκτηση της ειδικής άδειας για το κυνήγι 
στην Ε.Κ.Π. πρέπει ο ενδιαφερόμενος κυνηγός αυτοπρο¬ 
σώπως ή τηλεομοιοτυπικά ή ο νόμιμος εκπρόσωπός του, 
να υποβάλλει στο Δασαρχείο Καλαμάτας: 

1. Αίτηση με τα στοιχεία του (επώνυμο, όνομα, όνο¬ 
μα πατέρα, επάγγελμα, διεύθυνση κατοικίας, Αριθμό 
Δελτίου Αστυνομικής Ταυτότητας, Αριθμό Φορολογικού 
Μητρώου, Αριθμό και είδος άδειας κυνηγίου) και την 
ημερομηνία που επιθυυεί να κυνηγήσει. 

2. Φωτοτυπία της Αδειας Θήρας (δεύτερη, τρίτη σε¬ 
λίδα και τρέχουσα θεώρηση). 

3. Το απαιτούμενο χρηματικό ποσό. 

Αρθρο 3ο 

ΧΡΟΝΟΣ ΚΥΝΗΓΙΟΥ 

Το κυνήγι αρχίζει την Τετάρτη 30 Οκτωβρίου 2013 και 
τελειώνει το Σάββατο 14 Δεκεμβρίου 2013. 

Ημέρες κυνηγίου ορίζονται κάθε: Τετάρτη, Πέμπτη, 
Παρασκευή και Σάββατο. 

Το κυνήγι δύναται να αρχίζει μία (1) ώρα μετά την 
ανατολή του ήλιου και τελειώνει στις 14:00 το μεσημέρι. 

Αρθρο 4ο 

ΤΙΜΕΣ ΕΙΔΙΚΩΝ ΑΔΕΙΩΝ 

1. Η τιμή της Ειδικής Αδειας καθορίζεται ως εξής: 

α) Για τους Μεσσήνιους κυνηγούς: 25,00 € 

β) Γ ια τους λοιπούς Έλληνες κυνηγούς, τους υπηκόους 
χωρών - μελών της Ευρωπαϊκής Ένωσης και τους υπη¬ 
κόους ξένων κρατών (εκτός Ε.Ε.) που διαμένουν στην 
Ελλάδα πέραν της Ιδετίας: 40,00 € 

γ) Για τους υπηκόους ξένων κρατών εκτός Ε.Ε.: 80,00 € 

2. Οι τιμές των ειδικών αδειών επιβαρύνονται με ΦΠΑ 
23%. 

3. Η ειδική άδεια ισχύει για μία μόνο ημέρα κυνηγιού. 

4. Οι κυνηγοί υπήκοοι ξένων κρατών (εκτός Ε.Ε.) εκτός 
από τα τέλη της ειδικής άδειας οφείλουν να εφοδια- 
σθούν με γενική άδεια κυνηγίου που εκδίδεται από το 
Δασαρχείο Καλαμάτας καταβάλλοντας τα αντίστοιχα 
τέλη όπως αυτά ορίζονται με την ετήσια απόφαση ρύθ¬ 
μισης θεμάτων Θήρας του Υπουργείου Περιβάλλοντος, 
Ενέργειας και Κλιματικής Αλλαγής τα οποία διαμορφώ¬ 
νονται ως εξής: α) μέχρι 15 ημέρες: 60,00 € και β) μέχρι 
2 μήνες: 120,00 €. Επιπλέον απαιτείται η προσκόμιση 
ασφαλιστηρίου συμβολαίου που να καλύπτει τον κυνηγό 
σε περίπτωση κυνηγετικού ατυχήματος στη χώρα μας. 

Αρθρο 5ο 

ΟΡΓΑΝΩΣΗ ΤΟΥ ΚΥΝΗΓΙΟΥ 

1. Η διεξαγωγή του κυνηγίου θα γίνεται κατά ομάδες 
με την παρουσία εντεταλμένου οργάνου. 

2. Κάθε ημέρα κυνηγίου μπορούν να κυνηγήσουν έως 
δώδεκα (12) κυνηγοί χωρισμένοι σε τρεις (3) ομάδες (2 
έως 5 κυνηγών). 

3. Η μεταφορά των κυνηγών από την Μεθώνη στην 
Ν. Σαπιέντζα γίνεται μόνο με το συμβεβλημένο από 
το Δασαρχείο σκάφος και η δαπάνη μεταφοράς κάθε 
κυνηγού βαρύνει τον ίδιο. 

Αρθρο 6ο 

ΔΙΑΔΙΚΑΣΙΑ ΕΚΔΟΣΗΣ ΕΙΔΙΚΩΝ ΑΔΕΙΩΝ 

1. Οι ειδικές άδειες κυνηγίου εκδίδονται από το Δα¬ 
σαρχείο Καλαμάτας (Στην Ε.Κ.Π. δεν εκδίδονται ειδικές 
άδειες κυνηγίου). 

2. Οι αιτήσεις θα γίνονται δεκτές από την επομένη 
της έγκρισης του παρόντος Προγράμματος. Οι αιτήσεις 
θα γίνονται δεκτές μέχρι και την: 

Α) Πέμπτη 24 Οκτωβρίου για τις ημέρες κυνηγίου από 
30-10-2013 έως 5-11-2013. 

Β) Πέμπτη 31 Οκτωβρίου για τις ημέρες κυνηγίου από 
6-11-2013 έως 12-11-2013. 

Γ) Πέμπτη 7 Νοεμβρίου για τις ημέρες κυνηγίου από 
13-11-2013 έως 19-11-2013. 

Δ) Πέμπτη 14 Νοεμβρίου για τις ημέρες κυνηγίου από 
20-11-2013 έως 26-11-2013. 

Ε) Πέμπτη 21 Νοεμβρίου για τις ημέρες κυνηγίου από 
27-11-2013 έως 3-12-2013. 

Ζ) Πέμπτη 28 Νοεμβρίου για τις ημέρες κυνηγίου από 
4-12-2013 έως 10-12-2013. 


Κάθε Παρασκευή και ώρα 09:00 οι αιτήσεις των κυ¬ 
νηγών - ομάδων κυνηγών θα ταξινομούνται ανάλογα 
με τις ημέρες κυνηγιού που επιθυμούν να κυνηγήσουν. 
Κυνηγοί -ομάδα κυνηγών συνολικού αριθμού μέχρι 6 
ατόμων που έχουν δηλώσει ότι επιθυμούν να κυνηγή¬ 
σουν στην Ε.Κ.Π. για τέσσερις (4) συνεχείς ημέρες κυ¬ 
νηγίου προτάσσονται των υπολοίπων. Σε περίπτωση 
περισσοτέρων αιτήσεων ή κενών θέσεων θα γίνεται 
κλήρωση των κυνηγών - ομάδων όπως αυτές έχουν 
συγκροτηθεί κατά την αίτηση των κυνηγών και ημέρα 
κυνηγίου που έχουν εκδηλώσει την επιθυμία να κυνη¬ 
γήσουν, στα γραφεία του Δασαρχείου Καλαμάτας από 
τον Επόπτη της Ε.Κ.Π. ή τον Βοηθό Επόπτη παρουσία 
του Δασάρχη Καλαμάτας ή του αναπληρωτή του και 
οποιουδήποτε ενδιαφερομένου κυνηγού. Δεν δύναται 
να πραγματοποιούνται αλλαγές στους κυνηγούς που 
απαρτίζουν τις ομάδες μετά την κλήρωση. 

3. Οι αιτούντες κυνηγοί αυτοπροσώπως ή οι νόμιμα 
εκπροσωπούμενοι αντιπρόσωποι αυτών, πρέπει να πα- 
ραλαμβάνουν έγκαιρα την ειδική άδεια κυνηγίου. 

4. Σε περίπτωση που κυνηγός δεν παρουσιασθεί για 
κυνήγι την ημέρα που του έχει καθοριστεί, δεν δικαιού¬ 
ται να χρησιμοποιήσει την άδεια της ημέρας αυτής, για 
άλλη ημέρα κυνηγίου και το τέλος που έχει καταβάλλει 
δεν επιστρέφεται. 

5. Σε περίπτωση μη διεξαγωγής του κυνηγίου λόγω 
κακοκαιρίας ή άλλης αιτίας, δύναται να διεξαχθεί κυνήγι 
από όσους επιθυμούν, τη Δευτέρα και Τρίτη της επό¬ 
μενης εβδομάδας ή την Τετάρτη 11-12-2013, την Πέμπτη 
12-12-2013, την Παρασκευή 13-12-2013 και το Σάββατο 
14-12-2013. 

Σε όσους κυνηγούς δεν επιθυμούν να κυνηγήσουν επι- 
στρέφονται τα χρηματικά ποσά που έχουν καταβάλλει 
επιβαρυνόμενα με τα έξοδα αποστολής. 

6. Γ ια την έκδοση δεύτερης ειδικής άδειας κυνηγίου 
απαιτείται νέα αίτηση συνοδευόμενη μόνο από την αρ¬ 
χική ειδική άδεια ή με απλή αναφορά στην προηγούμενη 
ειδική άδεια και με την καταβολή του καθορισμένου 
τιμήματος. 

Αρθρο 7ο 

ΜΕΣΑ ΚΥΝΗΓΙΟΥ - ΣΚΥΛΙΑ 

1. Το κυνήγι ασκείται μόνο με τόξο ή κυνηγετικό επω- 
μιζόμενο όπλο που φέρει λεία κάνη και είναι μονόκανο ή 
δίκανο ή επαναληπτική καραμπίνα η οποία φέρει μέχρι 
τρία φυσίγγια συνολικά από τα οποία ένα στη θαλάμη 
και τα δύο στην αποθήκη. 

2. Για το κυνήγι θα χρησιμοποιούνται αποκλειστικά 
και μόνο μονόβολα φυσίγγια. 

3. Στο κυνήγι απαγορεύονται τα σκυλιά. 

Αρθρο 8ο 

ΔΙΕΞΑΓΩΓΗ ΤΟΥ ΚΥΝΗΓΙΟΥ 

1. Το κυνήγι διεξάγεται κατά την απόλυτη κρίση του 
εντεταλμένου οργάνου της Ε.Κ.Π. όταν επικρατούν ευ¬ 
νοϊκές καιρικές συνθήκες. 

2. Οι ομάδες κυνηγών συνοδεύονται πάντοτε από 
τα εντεταλμένα όργανα της Ελεγχόμενης Κυνηγετι¬ 
κής Περιοχής, στις υποδείξεις των οποίων οφείλουν να 
υπακούουν. Οι κυνηγοί οφείλουν να λαμβάνουν όλα τα 
απαραίτητα μέτρα πρόληψης κάθε μορφής ατυχημάτων 
και ασφαλούς χρήσης και μεταφοράς των κυνηγετικών 
τους όπλων. Η Υπηρεσία δεν φέρει καμιά ευθύνη για 



40066 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τυχόν τραυματισμό ή ατύχημα κατά την διάρκεια του 
κυνηγίου. Κατά την διάρκεια του κυνηγίου οι κυνηγοί 
υποχρεούνται να φέρουν στον κορμό του σώματός τους 
ένδυμα φωσφορίζοντος χρώματος πορτοκαλί (αποκλει- 
όμενης απλής λωρίδας), ορατό από κάθε οπτική πλευρά 
προς αποφυγή ατυχημάτων. 

3. Για την ομαλή και ασφαλή διεξαγωγή του κυνηγίου 
οι υπεύθυνοι της Ε.Κ.Π. μπορούν να συγκροτούν σε ομά¬ 
δες τους μεμονωμένους κυνηγούς (ντόπιους ή μη) ή να 
εντάσσουν μεμονωμένους κυνηγούς σε ομάδα. 

4. Απαγορεύεται η απομάκρυνση των κυνηγών από την 
ομάδα τους και γενικά από την περιοχή που έχει καθο¬ 
ριστεί να κυνηγήσουν. Απρόσεκτοι κυνηγοί, επικίνδυνοι 
για την ασφάλεια συναδέλφων των ή των εργαζομένων 
της Ε.Κ.Π. και γενικά κυνηγοί που δεν υπακούουν στις 
υποδείξεις των οργάνων της Ε.Κ.Π., απομακρύνονται 
από την Ε.Κ.Π. και στερούνται του κυνηγίου χωρίς άλλη 
διατύπωση ή αποζημίωση. 

5. Απαγορεύεται η Θήρα από το σκάφος και κοντά 
στις ταΐστρες και ποτίστρες. 

6. Ο κυνηγός που τραυματίζει, κατά την απόλυτη κρί¬ 
ση του εντεταλμένου οργάνου που παρακολουθεί το 
κυνήγι, το θήραμα και δεν το συλλαμβάνει καταβάλει 
την προβλεπόμενη για το θήραμα αξία. 

7. Απαγορεύεται η διαλογή των θηραμάτων. Όσοι δεν 
συλλέγουν τα θηράματα που θήρευσαν υποχρεούνται 
στην καταβολή της αξίας αυτών και στερούνται του 
δικαιώματος εισόδου στην Ελεγχόμενη Κυνηγετική Πε¬ 
ριοχή. 

8. Απαγορεύεται το κυνήγι μη ανεπτυγμένων τριχω¬ 
τών θηραμάτων. Ως ανεπτυγμένα τριχωτά θηράματα 
νοούνται: το αγριοπρόβατο των τριών (3) ετών και το 
αγριοκάτσικο των δύο (2) ετών. Σε περίπτωση τραυμα¬ 
τισμού ή φόνου μη ανεπτυγμένου τριχωτού θηράματος 


ο υπαίτιος επιβαρύνεται με πρόστιμο 300,00 € συν την 
αξία του θηράματος καθώς επίσης στερείται ειδικής 
αδείας εισόδου για την τρέχουσα κυνηγετική περίοδο. 

9. Απαγορεύεται η Θήρα οποιουδήποτε θηράματος 
εκτός αυτού για το οποίο έχει εκδοθεί η Ειδική Αδεια 
Θήρας. Σε περίπτωση που φονευθεί θήραμα του οποίου 
το κυνήγι απαγορεύεται σύμφωνα με την ειδική άδεια 
Θήρας και το παρόν πρόγραμμα κυνηγίου της Ε.Κ.Π. 
ή φονευθεί θήραμα σε περιοχή που απαγορεύεται το 
κυνήγι η πράξη αυτή θεωρείται παράνομη Θήρα. Στην 
περίπτωση αυτή οι παραβάτες καταβάλουν την αξία 
του θηράματος, διώκονται ποινικά με τις διατάξεις περί 
Θήρας και για παράβαση ρυθμιστικής διάταξης κυνηγίου 
(άρθρο 287 παρ. 18 Ν.Δ. 86/1969). Τα θηράματα και τα 
μέσα κυνηγίου κατάσχονται. Τα κατασχεμένα θηράματα 
εκποιούνται. Τα τρόπαια από τα κατασχεμένα αρσενικά 
θηράματα παραμένουν στην διάθεση της Ε.Κ.Π. και της 
Υπηρεσίας. 

10. Διακόπτεται το κυνήγι σε οποιαδήποτε περίπτωση 
κρίνει αυτό αναγκαίο το εντεταλμένο για την διεξαγωγή 
του κυνηγίου όργανο. 

Άρθρο 9ο 

ΤΡΟΠΟΠΟΙΗΣΗ - ΔΙΑΚΟΠΗ ΤΟΥ ΚΥΝΗΓΙΟΥ 

Με απόφαση του Διευθυντή Δασών Μεσσηνίας ύστερα 
από εισήγηση του Δασαρχείου Καλαμάτας είναι δυ¬ 
νατόν να τροποποιηθεί ή να διακοπεί το Πρόγραμμα 
Θήρας. 

Αρθρο 10ο 

ΕΠΙΤΡΕΠΟΜΕΝΑ ΓΙΑ ΚΥΝΗΓΙ ΘΗΡΑΜΑΤΑ - 
ΤΙΜΕΣ ΘΗΡΑΜΑΤΩΝ 

Ο επιτρεπόμενος αριθμός θηραμάτων και οι τιμές 
αυτών φαίνονται στον κατωτέρω πίνακα: 


Είδος 

θηράματος (1) 

Συνολικός Αριθμός 
Κυν. Περιόδου (2) 

Επιτρεπόμενος Αριθμός 
κατά άτομο (3) 

Κυνηγοί 
Νομού (4) 

Αλλοι 
κυνηγοί (5) 

Αλλοδαποί 
κυνηγοί (6) 

Αγριοπρόβατο 

Θηλυκά: 20 

1 ανά κυνηγό 

140,00 € 

180,00 € 

300,00 € 

Αγριοπρόβατο 

Αρσενικά: 30 

1 ανά κυνηγό 

170,00 € 

210,00 € 

330,00 € 

Αγριοκάτσικο 

Αρσενικά: 30 

1 ανά κυνηγό 

250,00 € 

320,00 € 

400,00 € 


Σε περίπτωση που θηρευτεί: α) Αγριοπρόβατο με μήκος κεράτου μεγαλύτερο των 45 εκατοστών (εξωτερική 
πλευρά) η τιμή του θηράματος επιβαρύνεται για κάθε εκατοστό άνω των 45 με 5 € και β) αγριοκάτσικο με μή¬ 
κος κεράτου μεγαλύτερο των 65 εκατοστών (εξωτερική πλευρά) η τιμή του θηράματος επιβαρύνεται για κάθε 
εκατοστό άνω των 65 με 10 €. 

Στις παραπάνω τιμές προστίθεται Φ.Π.Α. 13%. 

Άρθρο 11ο 

ΠΛΗΡΩΜΗ ΤΗΣ ΑΞΙΑΣ ΤΩΝ ΘΗΡΑΜΑΤΩΝ 

1. Μετά την λήξη του κυνηγίου το εντεταλμένο όργανο της Ε.Κ.Π. θα εκδώσει Τιμολόγιο Πώλησης της Υπηρε¬ 
σίας και θα εισπραχθεί η αξία των θηραμάτων. Το απόκομμα που θα δίνεται στον κυνηγό αποτελεί νόμιμο τίτλο 
κατοχής των θηραμάτων που αναγράφονται σε αυτή, για την μεταφορά, κ.λπ. αυτών. 

2. Όταν θηρευτεί αγριοκάτσικο (Κρι-Κρι) και η ομάδα αποτελείται από Μεσσήνιους και λοιπούς Έλληνες κυνη¬ 
γούς, ή κυνηγούς υπηκόους χωρών - μελών της Ευρωπαϊκής Ένωσης τότε η τιμή του φονευθέντος θηράματος 
καθορίζεται από την τιμή που αναγράφεται στη στήλη (5) του ανωτέρω πίνακα. Αν η ομάδα έχει αλλοδαπούς 
κυνηγούς άλλων ξένων κρατών εκτός ΕΈ τότε η τιμή καθορίζεται από τη στήλη (6) του πίνακα. 

Άρθρο 12ο 

ΑΝΑΧΩΡΗΣΗ - ΕΠΙΣΤΡΟΦΗ 

Η αναχώρηση των κυνηγών από το λιμάνι της Μεθώνης θα γίνεται στις 7:45 - 8:00 και η επιστροφή από την 
Σαπιέντζα στις 14:30 -15:00. 

Άρθρο 13ο 

ΣΥΝΟΔΟΙ ΚΥΝΗΓΩΝ - ΕΠΙΣΚΕΠΤΕΣ ΣΤΗΝ Ε.Κ.Π. 

1. Απαγορεύεται η είσοδος και παραμονή στην Ε.Κ.Π. 
οποιουδήποτε άνευ αδείας της Δασικής Αρχής. 

2. Την Ε.Κ.Π. Νήσου Σαπιέντζας μπορούν να επισκέπτο¬ 
νται για λόγους επιστημονικούς, ψυχαγωγίας, μαθήσεως 
και γνωριμίας της χλωρίδας και πανίδας αυτής και γενι¬ 
κά του οικοσυστήματος της όσοι επιθυμούν ύστερα από 
άδεια του Δασαρχείου Καλαμάτας εκτός των ημερών 
κυνηγίου. Ο τρόπος, ο χρόνος, η συμπεριφορά και οι 
λοιπές υποχρεώσεις εντός της Ε.Κ.Π. θα καθορίζονται 
με τη σχετική άδεια. 

3. Κατά την διεξαγωγή του κυνηγίου επιτρέπεται η 
είσοδος στην Ε.Κ.Π. Ν. Σαπιέντζας συνοδών των κυ¬ 
νηγών μόνο εφόσον το επιτρέπει ο μέγιστος αριθμός 
επιβαινόντων του σκάφους οι οποίοι θα είναι ηλικίας 
μεγαλύτερης των δεκαοκτώ (18) ετών, δεν θα φέρουν 
όπλο, δεν θα συνοδεύουν σκύλο και υποχρεούνται κατά 
την διάρκεια του κυνηγίου να φέρουν στον κορμό του 
σώματός τους ένδυμα φωσφορίζοντος χρώματος πορ¬ 
τοκαλί (αποκλειόμενης απλής λωρίδας), ορατό από κάθε 
οπτική πλευρά προς αποφυγή ατυχημάτων. 

Το τέλος εισόδου κάθε συνοδού κυνηγών ορίζεται σε 
10,00 € (συν Φ.ΠΑ 23%). 

4. Οι συνοδοί κυνηγών - επισκέπτες στην Ε.Κ.Π. πρέπει 
να προσέχουν για την ασφάλειά τους και την πρόληψη 
ατυχήματος, πράγμα που αποτελεί φροντίδα και ευθύνη 
τους. Η Υπηρεσία δεν φέρει καμιά ευθύνη για τυχόν ατύ¬ 
χημα που θα συμβεί κατά την διάρκεια της παραμονής 
τους στην Ε.Κ.Π. Ακόμη οφείλουν να προστατεύουν τα 
θηράματα και να μην διαταράσσουν την ησυχία τους. 

Αρθρο 14ο 
ΑΛΛΕΣ ΔΙΑΤΑΞΕΙΣ 

1. Για όσα θέματα δεν ρυθμίζονται από το παρόν 
πρόγραμμα, το οποίο έχει θέση ρυθμιστικής διάταξης 
Θήρας, ισχύουν οι γενικές περί Θήρας διατάξεις. 

2. Οι παραβάτες των διατάξεων περί Θήρας και της 
παρούσας ρυθμιστικής - απαγορευτικής διάταξης διώ¬ 
κονται ποινικά. 

3. Η κατοχή της ειδικής άδειας Θήρας σημαίνει την 
ανεπιφύλαχτη αποδοχή και εφαρμογή των όσων ανα- 
φέρονται παραπάνω. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Καλαμάτα, 4 Οκτωβρίου 2013 

Με εντολή Γενικού Γραμματέα 
Αποκεντρωμένης Διοίκησης 
Ο Διευθυντής Δασών Μεσσηνίας 
ΓΕΩΡΓΙΟΣ ΣΩΤΗΡΟΠΟΥΛΟΣ 
-♦- 

Αριθ. 33000 (4) 

Διαπίστωση της ανάγκης για υπερωριακή απασχόληση, 
καθιέρωση με αμοιβή υπερωριακής εργασίας για τους 
μήνες Οκτώβριο έως και Δεκέμβριο έτους 2013, για εί¬ 
κοσι δύο (22) υπαλλήλους της Δ/νσης Μεταφορών και 
Επικοινωνιών της Περιφερειακής Ενότητας Λάρισας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 282 και 283 του Ν. 3852/ 
2010 «Νέα Αρχιτεκτονική της Αυτοδιοίκησης και της 


Αποκεντρωμένης Διοίκησης - Πρόγραμμα Καλλικράτης» 
(ΦΕΚ 87/Α/7-6-2010), σε συνδυασμό με τις διατάξεις του 
άρθρου 25 παρ. 7 του Ν. 2738/1999 «Συλλογικές Δια¬ 
πραγματεύσεις στη Δημόσια Διοίκηση, μονιμοποίηση 
συμβασιούχων ορισμένου χρόνου και άλλες διατάξεις» 
(ΦΕΚ 18 Ο/Α/9-9-1999). 

2. Τις διατάξεις του Π.Δ. 129/2010 «Οργανισμός της 
Περιφέρειας Θεσσαλίας» (ΦΕΚ 222/Α/27-12-2010). 

3. Τις διατάξεις του άρθρου 20 του Ν.4024/2011 «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚ 226/Α/27-10-2011). 

4. Την αριθμ. οικ. 2/78400/0022/14-11-2011 εγκύκλιο του 
Γ ενικού Λογιστηρίου του Κράτους. 

5. Το Π.Δ. 118 «Κανονισμός Προμηθειών Δημοσίου» και 
ειδικότερα τις διατάξεις των άρθρων 22 (διαδικασία 
με διαπραγμάτευση) και 38 (συγκρότηση Συλλογικών 
Οργάνων). 

6. Την παρ. 12 και 13 του άρθρου 2 του Ν. 2286/1995 
σε συνδυασμό, με τις διατάξεις του Ν. 2362/1995 «Περί 
Δημοσίου Λογιστηρίου». 

7. Την αριθμ. 2067/14-1-2011 εγκύκλιο του Υπουργείου 
Εσωτερικών, Αποκέντρωσης και Ηλεκτρονικής Διακυ¬ 
βέρνησης «Δημόσιες ΣυμβάσειςΈργων, προμηθειών και 
υπηρεσιών της Τοπικής Αυτοδιοίκησης και της Αποκέ¬ 
ντρωσης Διοίκησης». 

8. Την παρ. 1 εδάφιο γ του Ν.4071/ΦΕΚ 85/11-4-2012 
«Ρυθμίσεις για την τοπική Ανάπτυξη, την Αυτοδιοίκηση 
και την Αποκεντρωμένη Διοίκηση, ενσωμάτωση οδηγίας 
2009/50/Ε.Κ.». 

9. Τις αριθμ. πρωτ. 37093/5-12-2012 (ΑΔΑ: Β4ΜΒ7ΛΡ-805) 
και 27862/26-8-2011 (ΑΔΑ: 4ΑΜ27ΛΡ-80Χ) αποφάσεις 
συγκρότησης επιτροπών εποπτείας και ελέγχου των 
σχολών ΣΕΚΑΜ και ΣΕΚΟΟΜΕΕ αντίστοιχα. 

10. Τις αριθμ. πρωτ. 19084/10-6-2013 (ΑΔΑ: ΒΕΖΔ7ΛΡ - 
ΜΝΨ) και 27728/26-8-2013 (ΑΔΑ: ΒΛ9Β7ΛΡ-Α7Α) αποφά¬ 
σεις συγκρότησης επιτροπών ελέγχου και εποπτείας 
Σχολών Οδηγών, Κέντρων Θεωρητικής Εκπαίδευσης 
Υποψηφίων Οδηγών και Σχολών ΠΕΙ αντίστοιχα. 

11. Το γεγονός ότι ο προβλεπόμενος από το νόμο 
έλεγχος των σχολών οδηγών, ΚΕΘΕΥΟ, ΣΕΚΑΜ, ΣΕ¬ 
ΚΟΟΜΕΕ και ΠΕΙ που λειτουργούν στην Π.Ε. Λάρισας 
απαιτεί συνεχή απασχόληση υπαλλήλων εκτός κανο¬ 
νικού ωραρίου (απογευματινές ώρες), όταν κατά βάση 
πραγματοποιούνται τα προγράμματα κατάρτισης. 

12. Την αριθμ. 5977/3-10-2013 (α/α 2061) απόφαση της 
Διεύθυνσης Οικονομικού της Περιφέρειας Θεσσαλίας με 
τις οποίες εγκρίθηκε η δέσμευση πίστωσης για αποζη¬ 
μίωση για υπερωριακή εργασία στον κωδικό ΚΑΕ 0711, 
συνολικού ύψους οκτώ χιλιάδων πεντακοσίων ευρώ 
(8.500,00 €) που απαιτείται για την αποζημίωση των 
υπαλλήλων. 

13. Το γεγονός ότι από την παρούσα απόφαση προ- 
καλείται δαπάνη ύψους οκτώ χιλιάδων πεντακοσίων 
ευρώ (8.500,00 €), σε βάρος των ΚΑΕ 0711 του προϋπο¬ 
λογισμού του οικονομικού έτους 2013 αποφασίζουμε: 

Α) Διαπιστώνουμε την ανάγκη για υπερωριακή απα¬ 
σχόληση, καθιέρωση με αμοιβή υπερωριακής εργασίας 
για τους μήνες Οκτώβριο έως και Δεκέμβριο έτους 2013, 
για είκοσι δύο (22) υπαλλήλους της Δ/νσης Μεταφορών 
και Επικοινωνιών της Περιφερειακής Ενότητας Λάρισας. 

Β) Καθιερώνουμε με αμοιβή υπερωριακή εργασία από 
την δημοσίευση της παρούσας και μέχρι 31-12-2013, για 
είκοσι δύο (22) υπαλλήλους της Δ/νσης Μεταφορών και 
Επικοινωνιών της Περιφερειακής Ενότητας Λάρισας με 
ωράριο από 15.00 μ.μ. μέχρι τις 22.00μ.μ. και μέχρι 20 
ώρες τον μήνα για τον κάθε υπάλληλο, για την πραγμα¬ 
τοποίηση των κατά νόμο προβλεπόμενων ελέγχων στις 
σχολές οδηγών, ΚΕΘΕΥΟ, ΣΕΚΑΜ, ΣΕΚΟΟΜΕΕ και ΠΕΙ 
που λειτουργούν στην περιοχή ευθύνης της Υπηρεσίας, 
ως κατωτέρω: 


1. Υπερωρίες: 

Είκοσι δύο (22) υπάλληλοι μέχρι είκοσι (20) ώρες το 
μήνα για τρεις (3) μήνες = 22X20X3 = 1320 ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Οκτωβρίου 2013 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

